خندق

خند‍‍ق (انگریزی: moat)، اک گہری، چوڑی کھائی اے، یا تاں خُشک یا پاݨی ناݪ بھری ہوئی ہوسکدی اے، جو کھودی جاندی اے تے کِسے قلعے، قلعہ بندی، عمارت یا قصبے نوں گھیر لیندی اے تے دُشمݨ دی رسائی توں محفوظ رکھدی اے، تاریخی طور تے ایہنوں دفاع دی ابتدائی لائن فراہم کرن لئی پٹیا گیا۔ 

کچھ جگہاں اُتے کھائیاں زیادہ وسیع پاݨی دے دفاع وچ تیار ہوئیاں، جیہناں وچ قُدرتی یا مصنوعی جھیلاں، ڈیم تے سلائس شامل نیں۔ پراݨے قلعےآں وچ، جِداں کہ پہاڑی قلعے، اوہناں نوں عام طور تے محض کھڈے یا ٹوئے کہیا جاندا اے۔McGrath, R., & Boyd, W. (2001). The chronology of the Iron Age moats of Northeast Thailand. Antiquity, 75(288)Friar, Stephen (2003), The Sutton Companion to Castles, Stroud: Sutton Publishing, p. 214, ISBN 978-0-7509-3994-2

قدیم خندقاں دے شواہد بابل دے کھنڈرات تے قدیم مصر، آشور تے دیگر ثقافتاں توں ملݨ آݪے آثار وچ پائے جاندے نیں۔

بستیاں دے ارد گرد ابتدائی خندقاں دے شواہد پورے جنوب مشرقی ایشیا وچ بہت سارے آثار قدیمہ دے مقامات اُتے دریافت ہوئے نیں، جیہناں وچ نوین یو-لوک، بان نان کھروا چٹ، بان مکھم تھای تے بان نون واٹ شامل نیں۔ خندق دا استعمال یا تاں دفاعی یا زراعت دے مقاصد لئی ہوسکدا سی۔McGrath, R., & Boyd, W. (2001). The chronology of the Iron Age'moats' of Northeast Thailand. Antiquity, 75(288)

 ہور دیکھو 
 قلعہ
 قلعہ بندی

 حوالے 

گٹھ:تعمیرات
گٹھ:دفاع